Call of Duty: United Offensive

Call of Duty: United Offensive er en utvidelsespakke til videospillet Call of Duty. Den ble utviklet av Gray Matter Interactive, med bidrag av Pi Studios. Den ble gitt ut av Activision for Microsoft Windows 14. september 2004.

Spillet inneholder nye kart som er mye større enn kartene i det opprinnelige spillet. I tillegg får spilleren tilgang til nye våpen, og kjøretøy som stridsvogn eller jeep. Spilleren kan få rollen som en amerikansk soldat, kalt Scott Riley, som må delta under slaget om Bastogne. Spilleren må blant annet sikre et veikryss, og gå inn i forskjellige tysk-okkuperte byer i Belgia.

Handling 
Sersjant James Doyle er en annen spillbar hovedperson. Doyle var en flyver i Royal Air Force, men flyet hans blir snart skutt ned over Nederland. Den nederlandske motstandsbevegelsen, med hjelp av major Ingram, medlem av Special Air Service, redder Doyle før han blir tatt til fange av tyske soldater. Doyle og Ingram blir deretter sendt på oppdrag sammen til Sicilia, sammen med en rekke andre S.A.S-operatører.

En sovjetisk soldat, Yuri Petrenko, er en spillbar sovjetisk karakter. Petrenko deltar ved å blant annet forsvare de sovjetiske skyttergravene under slaget ved Kursk, ødelegge en tysk festning i Prok, og forsvare Kharkov mot tyske soldater frem til de kan få mer hjelp fra sovjetiske forsterkninger.

Referanser

Eksterne lenker 
 

Call of Duty
Utvidelsespakker for videospill
Videospill utviklet i USA